Aarhuus Stifts-Tidende, 1840-12-09
Fædrelandet. Forrige Mandag paakiendtes i Høiesteret Justits sagen mod Sellam, et Hindufruentimmer af høi Byrd, nemlig af Kasten Vellala, en af de anseeligste i Jndien, født i Nærheden af Tranqvebar i Aaret Vegudania 1818). J 1830 ægtede hun paa indisk Viis Sababadi, der var bosat paa det danske Territorium, dog flyttede hun, efter Landets Skik, ikke strax hjem til sin Mand, men ind i sine Svigerforældres Huus, i hvilket hun skulde forblive indtil hun var fuldkommen udvoxet, da hun saa under nye Ceremonier skulde drage ind til sin Mand. Sababadidøde imidlertid af Cholera 1832, og Sellam blev saaledes Enke, skjøndt endnu ei Kone. En Enke paa 14 Aar vilde i Europa være et høist interessant Væsen, og mangen ung Pige vilde maaskee misunde hendes uafhængige Stilling; men i Jndien er det anderledes. Enkerne, naar de ikke lade sig brænde med deres Mænds Liig, ere høist ulykkelige. De maa afklippe deres Haar, og under ingen Omstændighed maa de bære nogen Prydelse eller gifte dem paany, hos Mandens Familie, der skal sørge for deres Ophold, maa de udføre de laveste Arbeider. Den Enke som giør sig skyldig i Utugt udstødes af alle selskabelige Forhold, og det af hende fødte Barn bliver et Udskud af det menneskelige Samfund tilligemed dets Afkom til evig Tid. En Broder af Sellams afd. Mand, Suppaa Pullei, der ogsaa var gift men ikke havde faaet sin Kone hjem endnu, tog hende i Huset til sig, og forførte hende. Da hun i Mai Maaned d. A. mærkede sin rædsomme Ulykke, fattede hun den Beslutning, at fordrive sit Foster, en Forbrydelse, der hos Hinduerne er temmelig almindelig og hvorfor deres Love ingen Straf fastsætte. Hun tilveiebragte Aborten ved Hielp af en indisk Rod. Men hendes Svigerinde, som hun var i Uvenskab med, angav hende for den danske Øvrighed, som dømte hende til 3 Aars offentligt Arbeide i Castellet Dansborg og derefter Forviisning fra Territoriet. Men Høiesteret har frikiendt hende for Actors Tiltale, dog saaledes at hun betaler Sagens Omkostninger. Samme Ret har ogsaa i disse Dage paakiendt en Sag, der i sine factiske Omstændigheder udviser saadanne Mishandlinger af en Mand imod sin Kone, at den ham idømte haarde Straf selv ikke er istand til at opvække nogen Medfølelse for et Jndivid, der i den Grad har sat Humanitetens Fordringer tilside og viist saa liden Agtelse for den svage ubeskyttede Ægtefælle, at det maa oprøre ethvert Menneske. Skomagermester J. G. Holm blev i Sommeren 1838. gift med Sophie Emilie Schjerff. Han var et raat lidenskabeligt Menneske, der levede i Sviir og Sværm, hun derimod et stille, fredsommeligt, høist flittigt og stræbsomt Fruentimmer, der ofte arbeidede til langt ud paa Natten, for at skaffe Familien den Underholdning som Manden forsømte at tilveiebringe, hvorhos han var en ualmindelig stærk og kraftfuld Mand, hun derimod en lille spinkel Kone. Blandt de mangfoldige Mishandlinger han næsten daglig udviste mod den stakkels Kone var een af hans seneste den, at han en Aften ved sin Hjemkomst havde med een af sine aftrukne Støvler bibragt Konen flere Slag i Hovedet, med den jernbeslagne Hæl, saa hun efter Professor Thals Attest havde et dybt 1 Tomme langt ind til Benet trængende Saar i Baghovedet samt en betydelig Sugillation i Jssen, og hun i lang Tid efter ikke var uden Livsfare. Høiesteret har dømt dette Uhyre til 1 Aars Forbedringshuusstraf. At stundom store Forbrydelser, for hvilke der i Lovgivningen er fastsat betydelig Straf, faae deres Tilværelse ved aldeles tilfældige Omstændigheder, er noget som især finder Anvendelse paa Mordbrands forbrydelser. Af en Overretsdom, i Sagen mod Arrestant Jørgen Nielsen fra Frederiksborg District, erfares, at Denne, i den Hensigt at stiæle et Par Buxer paa Mørdrupgaard, var kommet igjennem Bryggerhuset, og ved her at see, at der laae Jld paa Skorstenen, faldt det ham ind, at det Tyveri, han havde i Sinde at begaae, ikke vilde kunne opdages, naar han satte Jld paa Gaarden. Til den Ende tog han nogle Gløder paa Skorstenen, har dem ind i Huggehuset, hvor Karlenes Kister stode, lagde Jlden i endeel Høvlespaaner, tog Buxerne og noget mere ud af en Kiste, og gik sin Vei. Forbryderen, der kun er 19 Aar gammel, blev dømt til Tugthuusarbeide paa Livstid.